Rolf B. Wegner

**Rolf Benjamin Wegner** (født 27. oktober 1940) er en norsk jurist og tidligere politimester.

Han vokste opp i Ålesund, Halden og Skien som sønn av politimester i Skien og sorenskriver i Halden Rolf B. Wegner (1898–1986) og er utdannet cand.jur. (1967) 

Wegner ble cand.jur. i 1967 og var dommerfullmektig i Horten (1967–1969), politifullmektig ved Romerike politikammer (1969–1972) og riksadvokatfullmektig (1972–1974). Fra 1974 til 1980 var han politiadjutant og undervisningsleder ved Politiskolen. I 1980 ble han utnevnt til politimester i Bodø og var  samtidig sjef for Hovedredningssentralen Nord-Norge og Overvåkningstjenesten i nord. Fra 1985 til 1990 var han ekspedisjonssjef i Justisdepartementet og direktør for Fengselsstyret, Fra 1990 til 1992 ledet han arbeidet med å forberede opprettelsen av Politihøgskolen. Han var deretter politimester i Bergen 1992–2001 og politimester i Politidirektoratet 2001–2010.

Wegner har skrevet flere fagbøker om juridiske og politifaglige emner, og bøker og artikler innen slekts- og lokalhistorie samt politi- og fengselshistorie.

## Bakgrunn
Han tilhører slekten Wegner og er sønn av politimester og sorenskriver Rolf B. Wegner, barnebarn av amtmann og politimester Benjamin Wegner og tippoldebarn av industrimannen Benjamin Wegner. Hans tipp-tipp-oldefar fra Königsberg, Johann Jacob Wegner (ca. 1757–1797), var politikommissær. Navnet Benjamin har vært brukt i alle generasjoner siden. Hans far med samme navn utga en bok om slekten i 1963. Hans bror er tingrettsdommer Jens-Sveinung Wegner.

## Fagereng-saken
Wegner spilte en sentral rolle i den såkalte Fagereng-saken på 1990-tallet, da han prøvde å forhindre det som senere ble kjent som et justismord.

Bakgrunnen for saken var at daværende rådmann i Bergen Ragnar Fagereng og hans familie ble terrorisert av en torpedo. Politiet mistenkte at ekteparet Fagerengs anmeldelser av innbrudd og tyverier var et forsøk på forsikringssvindel. Ragnar Fagereng og hans ektefelle ble dømt i byretten. Ragnar Fagereng ble senere frikjent i lagmannsretten. Ektefellen Anne-Grete Fagereng ble dømt til fengsel for forsikringssvindel og falske anmeldelser også i lagmannsretten.

Wegner mente at ekteparet Fagereng var uskyldige og forsøkte å overbevise underordnede tjenestemenn om å stanse straffeforfølgelsen av ekteparet. Dette førte til at Wegner ble kritisert for å blande seg inn i og forsinke etterforskningen av Ragnar Fagereng. En anmeldelse av Wegner til SEFO fra seks underordnede tjenestemenn ble henlagt av Riksadvokaten etter bevisets stilling. Wegner var parallelt svært populær blant innbyggerne i Bergen. Da det ble kjent at hans etterfølger skulle gå av i 2004, viste en undersøkelse i BA-parlamentet at mer enn 60&nbsp;% av bergenserne ønsket Wegner tilbake som politimester.

I 2006 fortalte torpedoen Stian Njøten at han hadde terrorisert familien Fagereng og lurt politiet til å etterforske Ragnar Fagereng og hans kone. Ifølge Njøten var ekteparet Fagereng uskyldig i alle anklagene. I 2010 ble Fagereng-saken besluttet gjenopptatt av Gjenopptagelseskommisjonen. I Agder lagmannsrett ble Anne-Grete Fagereng i 2011 frikjent på alle punkter. I et forlik med Justisdepartementet i 2014 ble hun tilkjent over 3 millioner kroner i erstatning.

## Utmerkelser
Wegner ble i 1997 utnevnt til storridder av Den islandske falkeorden. I 2002 ble Wegner tildelt Politiets hederskors.

Han fikk Klar Tale-prisen i 1996, etter at Bergenspolitiet hadde godkjent demonstrasjon mot den kinesiske presidenten under dennes besøk i byen. Da han ble spurt om han var klar over at kinesiske myndigheter ikke liker demonstrasjoner, svarte han at «her i Bergen er det jeg som bestemmer».

Han ble i 2001 «årets bergenser» i en kåring i regi av *[[Bergensavisen]]*..

## Publikasjoner
;Juridiske og politifaglige bøker
* 1976: *Privatrett for elever ved Politiskolen*
* 1977: *Alminnelig strafferett for elever ved Politiskolen* (ny utgave 1985)
* 1978: *Kriminologi for elever ved Politiskolen*
* 1979: *Ordenspolititjeneste for elever ved Politiskolen*
* 1980: *Politimessig lederskap*
* 1989: *Alminnelig strafferett*
* 1994: *Ordenstjeneste for studenter ved Politihøgskolen*
* 2007: *Politistrategi : belyst gjennom praktisk politiarbei*

;efaglige publikasjoner
* 2013: *Mine tippoldeforeldre Henriethe og Benjamin Wegner forteller*
* 2009: «Halden gamle fengsel», i *Wiwar : gammelt fra Østfold på ny måte*
* 2009: *Andreas Vibe: «Onkel major», 1801–1860*
* 2010: *Oldefar Heinrich Wegner forteller*
* 2012: *Barkskipet «Dronningen» af Fredrikshald og kaptein Ludvig Bernhard Martinsen*, 2012
* 2013: *Mine tippoldeforeldre Henriethe og Benjamin Wegner forteller*

## Referanser


## Litteratur
* Haakon B. Schrøder, Finn Bjørn Tønder, *Kammerspill : en thriller med Rolf B. Wegner i hovedrollen*, Fagbokforlaget, 1997, ISBN 9788276743852, om Fagereng-saken i Bergen på 1990-tallet